KOMMISSIONENS BESLUTNING

af 28. maj 1999

om miljøkriterierne for tildeling af Fællesskabets miljømærke til opvaskemidler til opvaskemaskiner

(meddelt under nummer K(1999) 1377)

(EØS-relevant tekst)

(1999/427/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 880/92 af 23. marts 1992 om en EF-ordning for tildeling af et miljømærke(1), særlig artikel 5, stk. 1, andet afsnit, og

ud fra følgende betragtninger:

(1) I artikel 5, stk. 1, afsnit 1, i forordning (EØF) nr. 880/92 fastsættes det, at betingelserne for tildeling af miljømærket fastlægges for hver produktgruppe for sig;

(2) i artikel 10, stk. 2, i forordning (EØF) nr. 880/92 hedder det, at et produkts indvirkning på miljøet vurderes ud fra de specifikke kriterier for produktgrupperne;

(3) i artikel 4, stk. 2, litra a), i forordning (EØF) nr. 880/92 hedder det, at et miljømærke ikke kan tildeles produkter, som er stoffer eller præparater klassificeret som farlige i henhold til Rådets direktiv 67/548/EØF(2), senest ændret ved Kommissionens direktiv 98/73/EF(3), og Rådets direktiv 88/379/EØF(4), senest ændret ved Kommissionens direktiv 96/65/EØF(5), men kan tildeles produkter indeholdende sådanne stoffer eller præparater, for så vidt de opfylder målsætningerne i EF-ordningen for tildeling af et miljømærke;

(4) opvaskemidler til opvaskemaskiner indeholder stoffer og præparater, der er klassificeret som farlige i henhold til ovennævnte direktiver;

(5) de miljøkriterier, der er opstillet i nærværende beslutning, indeholder specielt grænseværdier og pointberegninger, som mest muligt begrænser indholdet af stoffer og præparater, der er klassificeret som farlige, i de opvaskemidler, der kan tildeles et miljømærke;

(6) opvaskemidler i overensstemmelse med disse kriterier har derfor en mindsket miljøvirkning og opfylder målsætningerne i EF-ordningen for tildeling af et miljømærke;

(7) i overensstemmelse med artikel 6 i forordning (EØF) nr. 880/92 har Kommissionen foretaget høring af de vigtigste interessegrupper i et samrådsforum;

(8) det i medfør af artikel 7 i forordning (EØF) nr. 880/92 nedsatte udvalg har ikke afgivet udtalelse om de foranstaltninger, der er fastsat i Kommissionens beslutning;

(9) Kommissionen har derfor forelagt disse forslag til foranstaltninger for Rådet den 27. januar 1999 i overensstemmelse med artikel 7, stk. 4 i forordning (EØF) nr. 880/92;

(10) Rådet har ved udløbet af en frist på tre måneder regnet fra forslagenes forelæggelse ikke truffet nogen afgørelse;

(11) foranstaltningerne vedtages nu af Kommissionen i overensstemmelse med artikel 7, stk. 5 i forordning (EØF) nr. 880/92 -

VEDTAGET FØLGENDE BESLUTNING:

Artikel 1

Produktgruppen "opvaskemidler til opvaskemaskiner" omfatter alle opvaskemidler, som udelukkende er beregnet til automatiske opvaskemaskiner i husholdninger.

Artikel 2

De miljømæssige egenskaber og brugsegnetheden for produktgruppen som defineret i artikel 1 vurderes ud fra de specifikke miljøkriterier for produktets brugsegnethed, der er fastsat i bilaget og i tillæg I, del A, I, del B, II, III og IV.

Artikel 3

Produktgruppedefinitionen og de særlige miljøkriterier for produktgruppen gælder for en periode på tre år regnet fra den 1. i måneden efter den dato, hvor denne beslutning får virkning.

Artikel 4

Til administrative formål skal det tildelte produktgruppekodenummer for produktgruppen som defineret i artikel 1 være "15".

Artikel 5

Denne beslutning er rettet til medlemsstaterne.

Udfærdiget i Bruxelles, den 28. maj 1999.

På Kommissionens vegne

Ritt BJERREGAARD

Medlem af Kommissionen

(1) EFT L 99 af 11.4.1992, s. 1.

(2) EFT 196 af 16.8.1967, s. 1.

(3) EFT L 305 af 16.11.1998, s. 1.

(4) EFT L 187 af 16.7.1988, s. 14.

(5) EFT L 265 af 18.10.1996, s. 15.

BILAG

RAMMEBESTEMMELSER

De generelle krav i Rådets forordning (EØF) nr. 880/92 om en EF-ordning for tildeling af et miljømærke og de specifikke kriterier i bilag gælder ved tildelingen af et miljømærke til opvaskemidler til opvaskemaskiner.

Kriterierne har til formål at:

- reducere vandforurening ved både at begrænse den anvendte mængde opvaskemiddel og dets indhold af skadelige stoffer

- minimere produktionen af affald ved at begrænse mængden af primær emballage og fremme genbrug eller genvinding

- reducere energiforbruget ved at fremme opvaskemidler, der virker ved lave temperaturer.

Derudover øger kriterierne forbrugernes bevågenhed over for miljøproblemer.

1. FUNKTIONEL ENHED OG REFERENCEMÆNGDE

1.1. Funktionel enhed

Den funktionelle enhed er den mængde opvaskemiddel, som er nødvendig for at rengøre tolv normalt snavsede kuverter (som defineret ved DIN- eller ISO-standarder).

1.2. Referencemængde

Den mængde opvaskemiddel, som producenten anbefaler forbrugeren at anvende til at rengøre tolv normalt snavsede kuverter godtages som referencemængde under normale forhold.

2. HOVEDKRITERIER

2.1. Miljøkriterier for vaskemiddelbestanddele

Referenceparametre

Følgende parametre tages i betragtning:

- det samlede indhold af kemikalier,

- kritisk fortyndingsvolumen, toksicitet (KFVtox),

- phosphater (i form af STPP)(1),

- ikke-biologisk nedbrydelige organiske stoffer (aerob) (NBDO aerob),

- ikke-biologisk nedbrydelige organiske stoffer (anaerob) (NBDO anaerob).

I tillæg II opstilles en definition af parametrene, som anvendes i beregningerne. Parametrene beregnes og angives i g/vask eller l/vask afhængig af sammenhængen. De lægges sammen og vurderes under ét jf. fremgangsmåden, som beskrives i dette dokument.

Pointberegning/vægtningsfaktorer

Nedenstående tabel sammenfatter de udvalgte kriterier, grænseværdier, vægtningsfaktorer og den maksimalt opnåelige pointsum. Pointsystemets formel, som anvendes til pointberegningen for hvert kriterie, er angivet i punkt 2.3.

Opvaskemidler til opvaskemaskiner - pointberegnings/vægtningssystem

>TABELPOSITION>

Bemærk:

Alle værdier er angivet i g/vask undtagen KFVtox, som er udtrykt i l/vask.

VF = vægtningsfaktor: VEXCL = grænseværdi.

2.2. Kriterier for tildeling af et miljømærke

Pointsummen af de fem kriterier for vaskemiddelbestanddelene skal være mindst 26, hvis det skal kunne tildeles et miljømærke.

Ingen af de fem kriterier må overskride grænseværdierne. Produktet skal også opfylde de øvrige kriterier i bilaget.

2.3. Beregninger vedrørende miljøkriterier for vaskemiddelbestanddele

Database for vaskemiddelbestanddele (DID-liste)

Tillæg I, del A indeholder databasen (Detergent Ingredients Database, DID-liste) for vaskemiddelbestanddele, som skal anvendes ved beregninger vedrørende kriterierne for bestanddele. Data vedrørende belastningsfaktor, toksicitet, ikke-bionedbrydelighed (aerob), og ikke-bionedbrydelighed (anaerob) er anført for de vigtigste vaskemiddelbestanddele i tillæg I, del A, og disse data skal anvendes ved beregninger i forbindelse med disse bestanddele.

Kriterierne:

- det samlede indhold af kemikalier

- ikke-bionedbrydelighed (aerob/anaerob)

- phosphater (i form af STPP)

beregnes for hver enkelt bestanddel ved at tage hensyn til doseringen pr. vask, vandindhold og masseprocentdel i formuleringen, og de sammenlægges for hver produktformulering.

Kriterierne for kritisk fortyndingsvolumens toksicitet beregnes for hver enkelt bestanddel efter formlen:

KFVtox:

>REFERENCE TIL EN GRAFIK>

Procedure for beregning af kriterier og points

Ved beregningen af points anvendes følgende ligninger:

Kemiske stoffer i alt (TC):

>TABELPOSITION>

Kritisk fortyndingsvolumens toksicitet (KFVtox):

>TABELPOSITION>

Phosphater (P):

>TABELPOSITION>

Aerobe ikke-biologisk nedbrydelige organiske forbindelser (aNBDO):

>TABELPOSITION>

Aerobe ikke-biologisk nedbrydelige organiske forbindelser (anNBDO):

>TABELPOSITION>

Nye kemiske stoffer eller yderligere bestanddele

a) For nye kemiske stoffer eller yderligere bestanddele, som ikke er opført i databasen over vaskemiddelbestanddele, følges den fremgangsmåde, der er beskrevet her og i tillæg I, del B.

Ansøgeren skal indsende forsøgsdata til det ansvarlige organ.

Der skal indsendes data for anaerob bionedbrydelighed (ECETOC-test nr. 28, juni 1988).

Der skal indsendes fuldstændig dokumentation vedrørende de data, der fremlægges om bionedbrydelighed, bortskaffelse, langtidseffekter (NOEC-data) for fisk, daphnia magna og alger.

Referencen for de relevante tester skal være de respektive bilag til Rådets direktiv 67/548/EØF(2).

Bestemmelserne i tillæg I, del B finder anvendelse, hvor de er relevante.

Specielt gælder, at hvis der ikke foreligger fuldstændige data vedrørende langtidseffekter (NOEC), kan de relevante forenklede procedurer, der er beskrevet i tillæg I, del B, anvendes.

b) Efter anmodning fra et ansvarligt organ eller en interessegruppe repræsenteret i miljømærkesamrådsforummet (artikel 6 i forordning (EØF) nr. 880/92) kan en anden fremgangsmåde anvendes med det specifikke formål at vurdere opfyldelsen af de relevante kriterier, såfremt den af Kommissionen anerkendes som værende ækvivalent med den ovenfor omtalte fremgangsmåde.

2.4. Andre miljøkriterier vedrørende vaskemiddelbestanddele

Visse specifikke bestanddele skal begrænses til et maksimalt indhold i vaskemiddelformuleringen eller er udelukket som nærmere angivet nedenfor:

a) Det overfladeaktive stof alkylphenolethoxylat (APEO), parfumer indeholdende de aromatiske nitroforbindelser, hvortil der er henvist i tillæg II, det kompleksdannende middel EDTA og bestanddele(3), der skal være klassificeret som kræftfremkaldende, reproduktionsskadelige og mutagene, jf. direktiv 67/548/EØF og 88/379/EØF, er udelukket.

b) Phosphonater må ikke overstige 0,2 g/vask.

c) det samlede indhold af chlorforbindelser må ikke overstige 0,1 %(4).

2.5. Miljøkriterier for produktemballage

Der tages kun hensyn til primæremballagen. Vægten af emballagen må ikke overstige 2,5 gram pr. funktionsenhed. Emballagen bør laves af materialer, som kan genbruges eller genanvendes. Kartonemballage skal indeholde 80 % genbrugte materialer, og plastemballage skal mærkes i henhold til ISO 1043.

3. BRUGSEGNETHED

Produktet skal udvise en tilfredsstillende vaskeevne ved den anbefalede dosering i henhold til standardtesten, som er udarbejdet af IKW. Det skal fungere optimalt ved 55 °C eller derunder, og dette skal dokumenteres af producenten.

4. TEST

4.1. Test af enzymers renhed til verificering af fravær af produktionsorganismer

En test af enzymers renhed skal gennemføres på enzymer, som produceres ved bioteknologiske processer og anvendes i opvaskemidler, hvortil der ansøges om miljømærke. Formålet med denne test er at sikre, at der ikke findes produktionsorganismer i det færdige enzympræparat.

Væksten af mikroorganismer testes sammen med specificerede antibiotika. Testproceduren for renhed skal sikre, at der ikke konstateres produktionsorganismer i en 20 ml standardanalyseprøve af det færdige enzymprodukt.

4.2. Testlaboratorier

De forskellige test skal gennemføres for ansøgerens regning på et laboratorium, som opfylder de generelle krav i EN 45001-standarden eller et tilsvarende system.

5. FORBRUGEROPLYSNING

5.1. Mærkning af emballagen

Følgende oplysninger skal være anført på produktet:

"Generelt:

- brug opvaskemidler, som fungerer ved temperaturer under 65 °C

- vælg opvaskemaskinens vaskeprogrammer med lav temperatur

- fyld opvaskemaskinen op, inden den sættes i gang

- følg den anbefalede dosering af opvaskemidler

således mindskes både vandforbrug og energiforbrug, og dermed begrænses miljøforureningen"..

"Fællesskabets miljømærke er tildelt dette produkt, fordi det bidrager til at begrænse vandforurening, affaldsproduktion og energiforbrug".

Yderligere oplysninger om Fællesskabets miljømærke kan fås ved henvendelse til Europa-Kommissionen: Internet: http://europa.eu.int/ecolabel Adresse: Europa-Kommissionen GDXI E4 Rue de la Loi 200 , B - 1049 Bruxelles / Wetstraat 200 , B - 1049 Brussel.

5.2. Doseringsanvisninger

Produktemballager skal være forsynet med doseringsanvisninger. Den anbefalede dosering skal specificeres for "normalt" og "stærkt" snavsede kuverter. Anvisningerne skal oplyse om, hvordan produktet udnyttes bedst i forhold til, hvor snavset servicet er.

5.3. Oplysning om og etikettering af bestanddele

Kommissionens henstilling 89/542/EØF af 13. september 1989 om mærkning af vaske- og rengøringsmidler(5) skal anvendes:

Mærkningen skal indeholde oplysninger om følgende bestanddele:

- Enzymer: Angivelse af enzymtyper.

- Konserveringsmidler: Karakterisering og etikettering efter IUPAC-nomenklaturen.

- Hvis produktet indeholder parfume, skal dette angives på emballagen.

(1) Dette midlertidige kriterie har til formål at tage højde for nogle opvaskemidlers eutrofierende egenskaber. Ved revisionen af denne beslutning vil det blive overvejet at erstatte dette med et virkningsbaseret kriterie i lyset af nye videnskabelige fremskridt, tilgængelige data og den faktiske situation.

(2) EFT 196 af 16.8.1967, s.1.

(3) "Bestanddele" er enten stoffer eller præparater.

(4) Ved fremtidige revisioner at kriterierne vil der blive ofret særlig opmærksomhed på chlorforbindelser med sigte på at udelukke dem definitivt.

(5) EFT L 291 af 10.10.1989, s. 55.

Tillæg I

DATABASE FOR VASKEMIDDELBESTANDDELE OG ANVENDT FREMGANGSMÅDE FOR BESTANDDELE, SOM IKKE MEDTAGET I DATABASEN

A) De nedenfor anførte data for de mest almindeligt anvendte vaskemiddelbestanddele skal anvendes ved beregningen af miljøkriterierne (se nedenstående tabel)

DATABASE FOR VASKEMIDDELBESTANDDELE

>TABELPOSITION>

Bemærkninger:

J= Ja

KF= Korrekturfaktor, anvendes på doseringer udtrykt som gram pr. vask

0= anvendes ikke

NOEC= Nuleffekt koncentration (i en kronik test)

LTE= Langtidseffekt

THOD= Teoretisk iltforbrug

B) Følgende fremgangsmåde anvendes, hvor den er relevant, i tilfælde af bestanddele, som ikke er medtaget i DID-listen

Toksicitet i vand

De laveste validerede langtidseffekter (LTE)-data fra: fisk, daphnia magna eller alger bør tages i betragtning ved beregning af kriteriet for kristisk fortyndingsvolumen (toksicitet).

I tilfælde, hvor data om homologe og/eller QSAR (kvantitative strukturaktivitetsrelationer) anvendes, bør der overvejes en korrektion for de endeligt udvalgte LTE-data.

I tilfælde af manglende LTE-data skal følgende procedure anvendes til at anslå LTE-dataene ved anvendelse af de specificerede usikkerhedsfaktorer (UF) på dataene for de mest følsomme arter:

Ikke-overfladeaktive stoffer

>TABELPOSITION>

Afvigelser fra denne regel kan finde sted, hvis det kan påvises, at lavere faktorer eller data er videnskabeligt begrundede.

Overfladeaktive stoffer

>TABELPOSITION>

I det sidste af de ovenfor anførte tilfælde kan der kun anvendes en usikkerhedsfaktor på 20 i stedet for 50, hvis der foreligger 1-2 L(E)C50 (LC50 i tilfælde af toksicitet hos fisk, EC50 i tilfælde af toksicitet hos daphnia eller alger) data, og hvis det fra oplysninger om andre forbindelser kan konkluderes, at de mest følsomme arter er blevet testet. En sådan regel kan kun anvendes inden for en gruppe af homologe. Det understreges, at de anvendte LTE-værdier (langtidseffekt) skal være konsistente inden for en gruppe af homologe med hensyn til indflydelsen fra f.eks. længden af alkylkæden for LAS (lineær alkylbezensulfonat) eller nummeret på den internationale formel - (ethoxylat-gruppe) for alkoholethoxylat, hvis sådanne QSARs kan fastslås.

Enhver afvigelse fra det ovenfor beskrevne skema skal være velbegrundet for de specifikke kemiske stoffers vedkommende.

Belastningsfaktorer

Belastningsfaktorer opstilles i overensstemmelse med Kommissionens direktiv 93/67/EØF af 20. juli 1993 om fastsættelse af principperne for vurderingen af risikoen for mennesker og miljøet ved stoffer, der anmeldes i overensstemmelse med Rådets direktiv 67/548/EØF(1) og Rådets forordning (EØF) nr. 793/93(2).

Ikke-biologisk nedbrydelige organiske stoffer (anaerobe): rutediagram til definering af korrektionsfaktorer (KF)(3)

>PIC FILE= "L_1999167DA.005001.EPS">

(1) EFT L 227 af 8.9.1993, s. 9.

(2) EFT L 84 af 5.4.1993, s. 1.

(3) Korrektionsfaktorer skal fastsættes på grundlag af bestanddelenes egenskaber og anvendes ved dosering udtrykt i g/vask.

Tillæg II

DEFINITIONER I FORBINDELSE MED MILJØKRITERIER

1. Kemiske stoffer i alt

Kemiske stoffer i alt er dosering minus vandindhold, udtrykt i g/vask.

2. Kritisk fortyndingsvolumens (toksicitet) (KFVtox)

KFVtox beregnes for hver bestanddel i formuleringen i overensstemmelse med de respektive data for belastningsfaktorer (LF) og langtidseffekter (LTE) i databaselisten, udtrykt i l/vask:

>REFERENCE TIL EN GRAFIK>

KFVtox for produktet er summen af alle bestanddeles KFVtox i l/vask.

3. Phosphater (i form af STPP)

Vægt pr. vask af alle uorganiske phosphater, udtrykt som STPP i g/vask.

4. Ikke-biologisk nedbrydelige organiske stoffer (aerob)

Vægt pr. vask af alle bestanddele, som er aerobe ikke-biologisk nedbrydelige organiske stoffer (se databaselisten), i g/vask.

5. Ikke-biologisk nedbrydelige organiske stoffer (anaerob)

Vægt pr. vask af alle bestanddele, som er anaerobe ikke-biologisk nedbrydelige organiske stoffer, under anvendelse af de respektive korrektionsfaktorer (se databaselisten), i g/vask.

6. Nitromoskus

Moskusxylen: 5-tert-butyl-2,4,6-trinitro-m-xylen

Moskusambrette: 4-tert-butyl-3-methoxy-2,6-dinitrotoluen

Mosken: 1,1,3,3,5-pentamethyl-4,6-dinitroindan

Moskustibetin: 1-tert-butyl-3,4,5-trimethyl-2,6-dinitrobenzen

Muskusketon: 4'-tert-butyl-2',6'-dimethyl-3',5'-dinitroacetaphenon.

Tillæg III

DATA OG ØVRIGE OPLYSNINGER, SOM ANSØGEREN SKAL FREMSENDE TIL DET ANSVARLIGE ORGAN, SOM MODTAGER ANSØGNINGEN OM ET MILJØMÆRKE

1.1. Deklarering af produktformulering og beregning af kriterier

Den ansvarlige myndighed skal af den fabrikant, som ansøger om miljømærket, kræve følgende forelagt:

- den nøjagtige formulering af produktet

- den eksakte kemiske beskrivelse af bestanddelene (f.eks. identifikation i henhold til IUPAC, CAS-nummer, sum- og strukturformler, renhed, type og procent urenheder, tilsætningsstoffer for blandinger f.eks. overfladeaktive stoffer: DID-nummer, sammensætning og fordeling af homologe, isomerer og handelsnavn); analytisk bevis for sammensætningen af overfladeaktive stoffer

- den nøjagtige tonnage af det produkt, som er bragt på markedet (indberettes pr. 1. marts for foregående år)

- den detaljerede beregning af kriterierne

- en testrapport for renheden af enzymer i henhold til punkt 4 i bilaget til nærværende beslutning samt en attest for, at produktet ikke indeholder produktionsorganismer.

- En erklæring om, at:

- Produktet ikke indeholder det overfladeaktive stof alkylphenolethoxylat (APEO), parfumer indeholdende de aromatiske nitroforbindelser, hvortil der er henvist i tillæg II, og det kompleksdannende middel EDTA samt bestanddele, der er klassificeret som kræftfremkaldende, reproduktionsskadelige og mutagene, jf. direktiv 67/548/EØF og 88/379/EØF.

- Phsophonater ikke overstiger 0,2 g/vask.

1.2. Test af vaskeevne

Ansøgeren skal fremsende resultaterne af testen af vaskeevnen til det ansvarlige organ.

1.3. Doseringsudstyr, emballering og forbrugeroplysning

For at påvise, at ovennævnte krav er opfyldt, skal det ansvarlige organ kræve, at ansøgeren indsender en original pakning af produktet med doseringsudstyr.

I tilfælde af forskelle med hensyn til de forskellige nationale markeder og forskellige emballagestørrelser skal alle disse data kræves.

1.4. Ansøgning om miljømærke for opvaskemidler

Det ansvarlige nationale organ kan foretage kontrolbesøg på den ansøgende virksomhed og besøge produktions- og pakningsfaciliteterne.

Det ansvarlige organ skal selv sikre, at ansøgninger fremsendes i overensstemmelse med de relevante krav i forordning (EØF) nr. 880/92 og de tilhørende proceduremæssige krav.

Tillæg IV

FORKORTELSER

APEO: alkylphenolethoxylater

BCF: biokoncentrationsfaktorer i fisk

CEN: Den Europæiske Standardiseringsorganisation

CF: korrektionsfaktor

DIN: Deutsches Institut für Normung

EOs: ethoxylatgrupper

EC50: virkningskoncentration (den koncentration, hvor 50 % af testorganismerne viser en virkning inden for et defineret tidsrum)

ECETOC: Det Europæiske Center for Økotoksikologi og Kemiske Stoffers Toksikologi

EDTA: ethylendiamintetraacetat

EN: europæisk standard

IUPAC: Den Internationale Sammenslutning for Ren og Anvendt Kemi

ISO: Den Internationale Standardiseringsorganisation

KFVtox: kritisk fortyndingsvolumen (toxicitet)

LF: belastningsfaktor

LTE: langtidseffekt

LC50: dødelig koncentration (koncentration, hvor 50 % af testorganismerne dør inden for et bestemt tidsrum)

NOEC: nuleffekt koncentration (i en kronisk test)

Pow: fordelingskoefficient octanol/vand

QSARs: kvantitative strukturaktivitetsrelationer

RB: umiddelbar bionedbrydelighed

STPP: Trinatriumpolyphosphat

THOD: Teoretisk iltforbrug

UF: usikkerhedsfaktor

Vexcl: grænseværdi

VF: vægtningsfaktor